Diari Oficial de la Generalitat Valenciana


Sumari del DOGV 4387, del 27-11-2002 (2002/12404)

RESOLUCIÓ de 7 de novembre de 2002, de la Direcció General d'Ordenació i Innovació Educativa i Política Lingüística, per la qual es resol la convocatòria dels Premis 2002 de la Comunitat Valenciana a l'Educació Vial.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4387

Data del DOGV
:   27-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/12857


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 7 de novembre de 2002, de la Direcció General d'Ordenació i Innovació Educativa i Política Lingüística, per la qual es resol la convocatòria dels Premis 2002 de la Comunitat Valenciana a l'Educació Vial. [2002/12033]
  
Per Orde de 23 d'abril de 2002, de la Conselleria de Cultura i Educació, publicada en el Diari Oficial de la Generalitat Valenciana de 15 de maig, es van convocar els Premis 2002 de la Comunitat Valenciana destinats a incentivar les actuacions de la comunitat educativa que oferisquen a l'alumnat la possibilitat de desenrotllar les actituds, els hàbits i els valors implicats en l'Educació Vial.
  
En compliment del que es disposa en les bases quarta i quinta de l'annex I de l'Orde de convocatòria, s'ha reunit el Jurat de Selecció constituït a l'efecte, el qual, després d'examinar i avaluar els treballs presentats, ha elevat davant el director general d'Ordenació i Innovació Educativa i Política Lingüística la seua proposta per a la concessió dels premis.
  
Estudiada dita proposta i d'acord amb la disposició final primera de la mencionada Orde, per delegació del conseller, resolc:
  
Primer
  
Seleccionar els treballs que figuren en l'annex d'esta resolució i concedir-les els Premis 2002 de la Comunitat Valenciana a l'Educació Vial, d'acord amb la distribució i quanties indicades, per un import total global de 10211'00 euros, a càrrec de la línia de subvenció T3155000, del programa 421.30 del pressupost de la Generalitat Valenciana per a l'exercici 2002.
  
Segon
  
El pagament dels premis es farà, conforme disposa la base sèptima de l'annex I de la mencionada Orde de 23 d'abril de 2002, de la Conselleria de Cultura i Educació, per transferència bancària a nom dels autors o autores, per parts iguals.
  
Tercer
  
Conforme establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 8, 14 i 46 de la Llei Reguladora de la Jurisdicció Contenciós Administrativa, la present Resolució, que posa fi a la via administrativa podrà ser recorreguda potestativament en reposició o be cabrà plantejar directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des del sendemà de la seua publicació.
  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar des del sendemà de la seua publicació.
  
València, 7 de novembre de 2002.- El director general d'Ordenació i Innovació Educativa i Política Lingüística: Josep Vicent Felip i Monlleó.